8 ຄົນ ເສຍຊີວິດ ໃນການໂຈມຕີ ດ້ວຍລະເບີດ ສະຫຼະຊີບຄູ່ນຶ່ງ ໃນປາກິສຖານ 
ກຸ່ມຕາລີບານຂອງປາກິສຖານ ໄດ້ອ້າງເອົາຄວາມຮັບຜິດຊອບ ສຳລັບເຫດການທີ່ ເກີດຂຶ້ນດັ່ງກ່າວ ຢູ່ໃນອີເມລ ທີ່ໄດ້ສົ່ງມາໃຫ້ວີໂອເອ.
ບັນດາເຈົ້າໜ້າທີ່ ຢູ່ໃນເຂດພາກຕາເວັນຕົກສຽງເໜືອ ຂອງປາກິສຖານ ກ່າວວ່າ ເກີດ ເຫດການໂຈມຕີລະເບີດສະຫລະຊີບຄູ່ນຶ່ງ ທີ່ໄດ້ສັງຫານຢ່າງໜ້ອຍ 8 ຄົນ ແລະເຮັດໃຫ້ ອີກ 25 ຄົນໄດ້ຮັບບາດເຈັບ ເຈົ້າໜ້າທີ່ຕຳຫຼວດກ່າວວ່າ ມືລະເບີດສະຫລະຊີບຄົນນຶ່ງ ໄດ້ໂຈມຕີ ດ່ານຮັກສາຄວາມ ປອດໄພ ຢູ່ໃນເຂດເມືອງເດີຣາອິສແມລຄານ ໃນວັນອາທິດມື້ນີ້ ສ່ວນມືລະເບີດສະຫລະຊີບອີກຄົນນຶ່ງ ທີ່ແຕ່ງກາຍໃນຊຸດເບີຣກາ ໄດ້ໂຈມຕີ ໂຮງໝໍ ບ່ອນທີ່ພວກຜູ້ເຄາະຮ້າຍຖືກນຳສົ່ງໄປ ຈາກສະຖານທີ່ເກີດລະເບີດແຕກ ຢູ່ແຫ່ງທຳ ອິດນັ້ນ ຈຶ່ງໄດ້ກໍ່ໃຫ້ເກີດການລົ້ມຕາຍຕື່ມອີກ ກຸ່ມຕາລີບານຂອງປາກິສຖານ ໄດ້ອ້າງເອົາຄວາມຮັບຜິດຊອບ ສຳລັບເຫດການທີ່ ເກີດຂຶ້ນດັ່ງກ່າວ ຢູ່ໃນອີເມລ ທີ່ໄດ້ສົ່ງມາໃຫ້ວີໂອເອ